Na osnovu člana 16 stav 1, članova 50 i 52 Zakona o spomen obilježjima (“Sl.list Crne Gore” br. 40/08 ,40/11 i 02/17), člana 12 stav 2 tačka 12, i člana 31 Statuta Opštine Tivat (“Sl.list RCG –opštinski propisi”, br 40/04, 26/06, “Sl.list Crne Gore “ br. 12/11, 21/11, 03/13), OdlukeSkupštine Opštine Tivat o usvajanju Programa podizanja spomen obilježja u opštini Tivat za 2017. godinu (“Sl.list Crne Gore-Opštinski propisi”,br. 28/17, od 30.06.2017.g.), uz prethodno pribavljenu saglasnost Ministarstva kulture Crne Gore, br. UPI 01-139/3, od 03.08.2017. godine, Skupština Opštine Tivat, na sjednici dana \_\_\_\_\_\_\_2017. godine donijela je

**ODLUKU**

**o davanju statusa spomen- obilježja spomeniku Palim borcima, Gornja Lastva**

Član 1

Spomeniku Palim borcima daje se status spomen-obilježja.

Član 2

Spomenik Palim borcima podignut je 1977. godine od strane SUBNOR-a Lastva Seljanovo, dok je autorka arhitektica Marija Nikolić.

Član 3

Arhitektonski/skulptorski spomen-objekt predstavlja spomen obilježje kojim se odaje počast borcima za slobodu, ali se i čuva uspomena na značajni događaj - predstavlja važan datum u oslobodilačkim i antifašističkim težnjama naroda Crne Gore i od posebnog je značaja za područje Gornje Lastve, samim tim Boke Kotorske, kao i Crne Gore.

Navedeno spomen obilježje, dimenzija 165x155x75 cm, je u obliku piramide od zidanog kamena s dvije mermerne ploče. Spomenik sa prilazima zauzima 100 m².

Član 4

Spomen obilježje nalazi se u Tivtu, Gornja Lastva, na ulazu u selo.

Član 5

Na spomeniku se nalazi tekst sljedećeg sadržaja:

Sjeverna strana ploče:

“ Pružajući neprekidan otpor neprijatelju, Gornja Lastva je u toku NOR živjela jednim dahom i čuvala u svojim njedrima. Mjesni komitet KPJ za srez Kotor odakle se rukovodilo borbom protiv okupatora i domaćih izdajnika i jednovremeno udarani temelji novoj revolucionarnoj vlasti. Na sve to smo ponosni.

1977.god.”

Južna strana ploče:

“Palim borcima za slobodu i socijalizam 1941-45.

Garbin Frano, Lukšić Josip, Marković Josip, Marković Niko, Marković Ilija, Matković Niko, Matković Viktor, Matković Mato, Nikolić Mato, Nikolić Šimun, Nikolić Marija, Pejović Petar, Stjepčević Mato

SUBNOR J

Lastva-Seljanovo”

Član 6

Rok i uslovi za podizanje spomen – obilježja predviđeni članom 20 tačka 6 Zakona o spomen obilježjima ne mogu se odrediti, jer se radi o spomen obilježju podignutom bez odobrenja nadležnog organa poslije 15. novembra 1971. godine.

Član 7

Obveznik održavanja spomen obilježja je Opština Tivat.

Član 8

O sprovođenju ove Odluke staraće se organ lokalne uprave nadležan za poslove kulture.

Član 9

Ova Odluka stupa na snagu osmog dana od dana objavljivanja u “Službenom listu Crne Gore-Opštinski propisi”.

Broj:\_\_\_\_\_\_\_\_\_\_\_

Tivat, \_\_\_\_\_\_\_\_\_\_\_2017. godine

SKUPŠTINA OPŠTINE TIVAT

Predsjednik,

Ivan Novosel

**OBRAZLOŽENJE**

**Pravni osnov**

Pravni osnov za donošenje ove Odluke sadržan je u članu 16, stav 1 Zakona o spomen obilježjima (“Službeni list Crne Gore”, broj 40/08 , 40/11 i 02/17), kojim je propisano da Skupština Opštine, u skladu sa Programom podizanja spomen-obilježja, uz prethodnu saglasnost nadležnog organa donosi Odluku o podizanju spomen obilježja, članu 20 pomenutog Zakona, koji sadrži odredbe odluke, te članovima 50 i 52 istog Zakona kojima je propisano, da se objekti podignuti kao spomen-obilježja poslije 15. novembra 1971.godine, bez odobrenja nadležnog organa, smatraju bespravno podignutim, ali im se može dati status spomen-obilježja po postupku propisanim ovim zakonom. Članom 31 Statuta Opštine Tivat (“Sl.list RCG –opštinski propisi”, br 40/04, 26/06, “Sl.list Crne Gore “ br. 12/11, 21/11, 03/13), propisano je da Skupština Opštine Tivat donosi, između ostalog, propise i druge opšte akte.

**Razlozi za donošenje**

Spomeniku posvećenom palim borcima, poginulim učesnicima NOR-a, iz Gornje Lastve 1941-1945. godine, daje se status spomen obilježja u znak čuvanja uspomene na ovaj značajni događaj, a istovremeno odaje počast borcima za slobodu.

Prijedlog .Odluke o podizanju spomen – obilježja, spomenika Palim borcima, Gornja Lastva ,urađen je u skladu sa Programom podizanja spomen – obilježja na teritoriji opštine Tivat za 2017. godinu, a odnosi se na davanje statusa spomen- obilježja.

Program podizanja spomen - obilježja dobio je saglasnost Ministarstva kulture, br. 01-923/5 od 27.04.2017.godine, a Skupština Opštine Tivat na sjednici održanoj dana 20.06.2017. godine donijela je Odluku o usvajanju Programa podizanja spomen -obilježja u opštini Tivat za 2017.g. broj 0304-663-235.